Rassie sal nie krap waar dit nie jeuk nie | Maroela Media
Sal Jan Serfontein , links, vir die Bokke weer saam met sy ou Bulls-spanmaat Handré Pollard speel? (Foto: GB Jordaan)
Erasmus-hulle moet binne die volgende week of twee die groep kies vir aanstaande maand se Europese toer wat toetswedstryde teen Engeland, Skotland, Frankryk en Wallis insluit.
Soos ek Erasmus ken, sal dit 'n groot groep wees, straks 36 spelers.
Dit beteken dat hy 'n paar spelers sal byvoeg, soos Duane Vermeulen, Warren Whiteley, Trevor Nyakane, S'bu Nkosi, Warrick Gelant en Makazole Mapimpi, wat reeds in die Rugbykampioenskap-groep was. Maar dit sal ook net gebeur as hulle hul fiksheid kan bewys.
Moet ook nie verbaas wees as die senter Jan Serfontein ook betrek sal word nie. Hy speel tans uitstekende rugby en het die afgelope naweek vir Montpellier teen Toulon uitgeblink.
Verdien enige speler dit om weggelaat te word?
Ja, sal baie lesers tereg opmerk, daar was probleme met die Springbokke se plaasvervangers, wat nie Saterdag op Loftus Versfeld die nodige impak teen die All Blacks kon maak toe dit laat in die wedstryd nodig was met die Bokke nog gerieflik voor nie.
Maar kom ons vergelyk die spanne wat die All Blacks met 34-32 in Wellington geklop het en die ene wat Saterdag met 30-32 verloor het.
Afgesien van die beseerde senter Lukhayno Am (vervang deur Jesse Kriel), die agtsteman Warren Whiteley (vervang deur Francois Louw) en Kriel (vervang deur Cheslin Kolbe) het dieselfde opdrafspan in albei toetswedstryde teen die All Blacks gespeel.
Kom ons vergelyk die twee stelle plaasvervangers: In Wellington was Cheslin Kolbe, Elton Jantjies, Ross Cronjé, Francois Louw, RG Snyman, Beast Mtawarira, Wilco Louw en Bongi Mbonambi op die bank.
Erasmus het sewe van hulle opgestuur en net vir Cronje in sy sweetpak gehou. Hulle het gehou en gehou, die All Blacks weg van hul doellyn gehou nadat die Bokke ook 'n voorsprong gehad het.
Saterdag was Damian Willemse, Elton Jantjies, Embrose Papier, Sikhumbuzo Notshe, RG Snyman, Beast Mtawarira, Vincent Koch en Bongi Mbonambi op die bank. Erasmus het al agt opgestuur en hulle het eers by die eindstreep geswig toe Ardie Savea die wendrie gedruk het.
Was dit nie eerder 'n gebrek aan speeltyd, die momentum en kontinuïteit wat verbreek is nadat die Bokke gerieflik voor was nie?
Erasmus het die houe op die ken gevat en gesê hy staan pa daarvoor.
Kom ons wees eerlik: Met 'n afgewaterde Curriebeker-reeks wat oor net een ronde beslis word, hoe en wanneer kan plaaslike spelers vir Erasmus van hul deugde oortuig?
Ook, is daar beter plaasvervangers in Suid-Afrika?
Offermesse eis Jaguares in amperse Viernasies
Die Bokke kan enige span enige tyd klop,mits hul aanvallende rugby speel tot op die einde en met die bal in die hand,nie soos al ons huidige spanne maak is SA om net aan te val tot ons voor is dan wil ons net verdedig en bal besit weg skop,dit werk nie so nie,dis hoekom AB gewen het,hul het gespeel tot die laatse minuut…dis hoe jy n game wen,met bal in die hand en speel tot op die einde.
Hoop hy het geleer uit sy foute dat n jy krap nie aan n wenspan nie en nou het die bokke geleer jy speel 80min en nie 78 min nie . Julle het die AB gewys julle kan hulle wen maar speel asb net voluit
Kom ons leer almal 'n rugby lessie en ons kry Onsself agter die Bokke, lig hulle OP en wees positief en dan gaan Julle sien wat gebeur in November in die Noordelike Halfrond ! Go Bokke Go ! (Laat die All Blacks aanhou WORRY)
Kom ons los die gekla oor die kwota spelers. Hulle is besig om my gunstelinge te word. Praat van flair!. Ons het verloor oor 2 onnodige strafskoppe en toe mis die ref nog die skewe ingooi in die laaste lynstaan ook.
Hoe haal n afrigter 6 of 7 sleutel spelers 15 minute voor die einde af en sit die reserwes op en dit nogal teen die ABs. Bokke moes die game gewen het.